Számomra csak gesztusok léteznek.
Nem kapaszkodhatok a szavakba, mert a nyelvemet hosszúra és laposra tervezték,
ami ily' módon alkalmatlan arra, hogy több szótagos hangsorokat képezzen.
Ezért fekszem most itt,
várva, hogy Denny hazajöjjön,
egy általam kieresztett tócsában.
Hahó, Enz!
Enzo?
Hallom az aggodalmat a hangjában.
Mi történt, szőrmók?
Jaj, Enz!
Érzem rajta az egész napját.
Motorolaj, benzin és sült csirke.
Fel tudsz állni?
Itt vagyok, haver, már itt vagyok.
Oké.
Bárcsak tudnék beszélni!
Mondanám, hogy ne aggódjon.
Egyszer láttam egy dokumentumfilmet Mongóliáról a tévében.
Ott úgy tartják, hogy ha egy kutya befejezi földi pályafutását,
a következő inkarnációja ember lesz.
Itt vagyok, haver.
Feküdj csak!
Ez azzal járna, hogy elfelejteném az emlékeimet, a tapasztalataimat.
De van egy tervem.
Megpróbálok mindent, amit tudok, a lelkembe vésni,
és létezésem zsebeinek mélyén magammal vinni,
hogy amikor kinyitom a szemem, és lepillantok az új kezeimre,
rögtön tudjam.
Feküdj csak, Enzo!
Készen állok majd.
Emlékezni fogok.
Egy kupac kölyök közül választott ki.
Mancsok és farkak kusza sokaságából.
A yakimai versenypályáról hazafelé menet ugrott be a kutyafarmra.
Már akkor tudtam, hogy más vagyok, mint a többi kutya.
A lelkemben inkább emberre hasonlítottam.
Ő kell. Egyértelműen.
- Az alom királya. - A nő hívott így.
Álljunk meg egy szóra! Azt meg akartuk tartani.
A pasas meg mindig ezt.
Mennyi?
Ez volt az első pillantás, amit elkövetkezendő életemre vetettem.
EBGONDOLAT
Tony! Denny van itt.
Most figyeljetek!
- Nem tudtam, hogy kutyát veszel. - Én sem.
Megláttam egy táblát, és elkapott egy érzés.
Ugye így volt, Enzo?
"Enzo?" Úgy, mint Ferrari? Menő.
Nem tudsz kutyát gondozni. Sose vagy otthon.
Hogy lehetsz ilyen ünneprontó? Ráadásul a legjobb spanunk!
Majd mindenhová magammal viszem. Ő lesz a kabalám.
Jössz a koncertre? A Scoffs előtt játszunk.
Hogy jönne? Törődnie kell a kiskutyával.
Na, máris szerencsét hoz.
Reggel hívtak, hogy kéne nekik egy sofőr.
Persze! Hagyok neked egy belépőt a kapunál.
Jó. Két belépőt.
Ki is ez a fickó?
Ja, igen.
Tetszett az új otthonom.
A fű hiányzott, de úgy döntöttem, beérem azzal, ami van.
Enzo, ne! Don, majd visszahívlak.
Mindjárt... tessék.
Oké, haver, mehet a fröccs.
Denny szokatlan érdeklődést mutatott az ürítési szokásaim iránt.
Gyerünk! Rajta!
Naná, hogy ez lett.
Jó, haver,
ideje aludni. Holnap nagy nap lesz a versenyen.
Szóval, légy jó kutya!
És aludj, jó?
Oké.
Jól van.
Oké.
Később megtudtam, hogy ez a tévé.
Idővel sok mindent megtanultam belőle az emberi viselkedésről.
De aznap este ablakot nyitott egy új világra.
Ez tetszik, mi?
Hogy tetszik-e?
Imádtam.
Jobb láb a gázon.
Lazán vesszük a kanyart.
Még jobb volt, mikor Denny versenyre is elvitt.
Denny!
- Nézd! - Egy kiskutya.
Denny lakása volt az otthonom, de én...
valójában ide tartoztam.
Ezerszer izgalmasabb volt, mint képzeltem.
- Na, mit szólsz, Enzo? - Azt, hogy ez a földi mennyország!
Mi is a neve?
Denny Swift. A 96-os kocsival.
Néha tanít nálam, ha megszorul, de nekem elhiheted,
- egy csiszolatlan gyémánt. - Vettem.
A pályáról sugárzó hő, a sebesség, a szerelők precizitása a bokszutcában,
mindez teljesen lenyűgözött.
Lenyomott egy évet a Formula 3-ban. Majd bevették Zip Simone Audi-csapatába.
Egyre ismertebb lett, de Zippy csődbe ment, és bukta a verdát.
Ha saját csapatot akarsz összehozni, Denny a te embered.
Most majdnem egy kör hátrányban van.
Nem az a lényeg, ki nyomja tövig, hanem az ész.
Denny volt az első, aki esőgumit tetetett fel.
Be a sátorba!
Ezt figyeld!
Mióta csak versenyzem, még nem láttam Dennyhez foghatót esőben.
Mindig az jut eszembe, amit Sennáról mondtak: "Ha esik, rá nem esik az eső."
És amikor győzött, úgy éreztem, valami igazán nagynak voltam tanúja.
Az első verseny?
Na, hogy tetszett? Bejött? Élvezted?
Van egy perced, kölyök?
Bemutatom Sean Wrightot.
Üdv! Denny Swift.
Eladta a tech-cégét egy nagy rakás pénzért,
és most az egészet eltapsolná GT-versenyekre.
Igen, olvastam róla.
Nem semmi győzelem volt.
Tudnál neki is így vezetni?
Tegyen próbára!
Az első évem eléggé ködbe vész.
Mutasd csak!
Senkinek sincs tökéletes kölyökkora, de az enyém közel járt hozzá.
Denny elkezdett Wrightnál versenyezni, és magával vitt, ahová csak tudott,
afféle négylábú csapattagként.
Enz, jól vagy?
A jónál is jobban voltam.
Mehetsz!
A sors, vagy a szerencse hozta így, de engem Denny kutyájának szánt az élet.
Denny mindig azt mondta,
hogy a legjobb pilóták csak a jelenre koncentrálnak.
Sosem rágódnak a múlton, és sosem törődnek a jövővel.
Hajrá!
Elmélkedni csak később szabad.
A pilóták ezért rögzítik minden mozdulatukat a kocsin belüli kamerával.
Korábban kell fordulnom. Úgy jobban veszem be a kanyart.
Annyi mindent tanultam tőle egyensúlyról, megérzésről, türelemről!
A kocsi arra megy, amerre a szemed néz.
És arról ábrándoztam, hogy egy nap talán én is versenyezni fogok.
Gratulálok ehhez a látványos győzelemhez! A verseny minden szempontból nehéz volt.
Szeretek kockáztatni.
Te nyerted meg neki, és ő még csak meg sem említ.
Túl jó vagy ennek a fazonnak. Saját szponzorokat kéne szerezned.
Lehet.
- A pilótáim vezérükként tekintenek rám... - Hagyd a bohócot! Kapcsolj baseballra!
Van egy régi mondás, amit gyakran hallottam Dennytől:
"Egy versenyt sem nyertek meg az első kanyarban,
de annál többet vesztettek el ott."
Csak te meg én, Enz. Mindig csak te meg én.
...és végig gyorsulni kell.
A versenyzés volt nekünk a legfontosabb.
Tudtam, hogy csak idő kérdése,
és Denny Forma-1-es pilóta lesz Európában.
Gyere!
Hogy a világ majd olyannak látja őt, mint én.
Hogy a rajongók mindenütt imádják majd.
Hogy legendás győzelmeket arat.
Hogy a nevét minden idők legkiválóbbjai közt emlegetik a sportágban.
De egyelőre ő csak az én bajnokom volt.
És akkor feltűnt ő.
- Ez klassz volt. - Igen.
Hé!
Enzo, ő itt Eve.
Szia, Enzo! Mi újság?
Az első benyomásom Eve-ről épp oly' bonyolult volt, mint a szálló szagok.
Nem vagyok nagy kutyabarát.
Hajhab, sampon és feromonok keveréke.
De neki személyisége van.
Dennyt lenyűgözte a lány ápolt szőre.
Valószínűleg naponta fürdött.
Mindenkit így megbámul?
Ha kedvel valakit.
Szóval, te séf vagy, vagy ilyesmi?
Nem, angolt, mint idegen nyelvet tanítok, és van egy thai diákom,
aki isteni curryt főzött, de úgy tűnik, menned kell.
- Nem tudom, mi ütött belé. - Azért örültem.
Állj, gyere vissza! Hé, Eve!
A barátaimnak van egy bandájuk,
és ma este épp fellépnek a Nemo's-ban.
Gondoltam, ha ráérsz...
- "Fejsérülés"? - Ők Seattle harmadik legnépszerűbb...
- "Soundgarden tribute-zenekara". - Mármint szerintük.
- Jó bulinak hangzik. - Tényleg?
Jó! Rendben, akkor bulizzunk!
- Jó, akkor este. - Szuper.
Szia!
Gyere!
Szerintem jól nyomtátok.
Hallod, Mike? Kiborult, mert kihagytunk egy verzét a Spoonmanből.
Mi ez a fejedelmi többes?
Képzeld, ez ment végig a gimiben!
Melyik szám volt a kedvenced?
Az utolsó előtti.
- A 12 perces gitárszólóval? - Az volt a legjobb rész!
Hű, Denny! Vedd el a csajt!
- Kérsz még egyet? - Nem, kösz. Csak egy kis vizet.
- Hozom. Mike? - Jöhet.
- Szóval, most ismerkedtetek meg? - Igen.
- És? - Haver!
Szerintem nagyon helyes.
Ha meglátod versenyezni, fülig belezúgsz.
Haver!
Mi van? Én csak...
Mikor láthatlak versenyezni?
Denny ennek nem dől be.
Eve hozzá sem tudott ugatni a versenyhez, de úgy tűnt, Dennyt ez nem zavarja.
Azt hittem, hamarosan a visszapillantó tükörből fog integetni,
de tavaszra világossá vált, hogy Eve nem megy sehová.
Irigyeltem is, amiért Denny annyi figyelemmel árasztotta el,
de hüvelykujjal és kipárnázott farral könnyű.
A rendes autójával, igen.
Ő mit ért a nyelvtanításhoz?
Pont erre célzok.
És a tévéműsorokat illetően az ízlése hagyott némi kívánnivalót maga után.
Abbahagynád?
Denny folyton a kedvében járt.
Ennek elismerése sok simogatással és orrdörgöléssel járt.
- Milyen volt az óra? - Jó.
Irigyeltem-e Eve bájos mosolyát meg az önfeledt nevetését?
Talán igen.
Mert ő ember volt, én viszont nem.
Csinálok valami reggelit.
- Tényleg? - Igen.
Jó, kösz.
Szia, Enzo.
Ugye, nem bánod, hogy én is szeretem őt?
Mintha lenne beleszólásom.
Az esküvőjük egy csodás palotában volt, egy külön bejáratú óceánnal.
Azt hittem, ilyen helyek csak a tévében léteznek.
Segítettem, amennyire tudtam.
Jó kutya voltam, megálltam, hogy beleegyek a tálcákon sorakozó falatkákba,
és szigorúan az ünnepségtől távolabb eső ágyásokban intéztem el a dolgomat.
Az egész placc Eve szüleié volt, Trishé és Maxwellé,
akiket, bevallom, először ikreknek néztem.
Kérem, a gyűrűhordozót, hogy hozza ide a gyűrűket!
Amikor eljött az idő, megtettem, amire idomítottak, Denny kedvéért.
- Jó kutya. - Gyere, Enz! Gyere, haver!
Jó kutya.
E gyűrű hűségem jelképe.
Eve?
E gyűrű hűségem jelképe.
Így egy család lettünk.
Amit eltérő lelkesedéssel fogadtunk.
Az esküvőjére se bírt megborotválkozni?
- Maxwell! - Mi az?
- Csak megjegyeztem. - Ugyan!
Neked senki sem elég jó a lányodhoz.
Kedvelem őt. De a lányomat imádom.
És a vejünk autóversenyzésből él.
Talán nem jogos az aggodalmam?
Nem, ha Eve nem aggódik.
Rájöttem, hogy az emberek mindenről képesek beszélni előttem,
mivel csak egy bamba eb vagyok.
A múlt héten felhívtam Andy Neubergert.
Azt mondta, ha valaki annyi ideje versenyez, mint Denny,
és nagy tehetség,
annak már ki kellett volna derülnie.
Eve szerint szuperek az eredményei.
Tudtam, hogy itt lesztek. Jön a torta.
Apád a szokásos italáért jött.
Az esküvő után jött a költözés.
Ellentmondásosak voltak az érzéseim.
Volt helyem csatangolni.
De a régi lakás a miénk volt. Dennyé meg az enyém.
Próbáltam a tudtukra adni, mit érzek.
- Mi volt ez? - Csak Enzo. Izgatott.
De az akcióimat kétségtelenül félreértelmezték.
És Eve-et valami titokzatos, új aura lengte körül,
ami rejtélyes módon meggátolt abban, hogy továbbra is a megvetésemmel sújtsam.
Terhes
Watkins Glen jön, ott jól szoktam menni.
- Az New Yorkban van? - Igen.
Menj el szabira, és odamehetnénk hamarabb.
Terhes vagyok.
Várj, mi?
Betojtál?
Nem! Dehogy! Te igen?
Egy kicsit.
Te tudtál erről?
Nem sikerült igazán felfognom, mi az a pénz,
és miért volt az embereknek mindig szükségük rá.
De Dennyt egyre jobban foglalkoztatta ez a kérdés.
Keményebben edzett mint valaha.
Plusz tanórákat vállalt, és elindult minden versenyen, amin csak tudott.
Hiányozni fogsz.
Vagyis egyre több időt töltöttem kettesben Eve-vel.
Gyere, Enz! Gyere!
Továbbra sem osztoztam Denny mindent elsöprő vonzalmában iránta.
Haver, hálás köszönet.
De kialakítottuk a magunk ritmusát.
Kedves tőled.
Sőt, néha már az anyámra emlékeztetett,
ahogy nagyot sóhajtva, hanyatt fekve elterült.
Fantasztikus lehet egy olyan test, amely képes egy teremtményt magában hordani.
A bélgilisztától eltekintve, ami nekem is volt.
Kíváncsi vagy rá, milyen érzés?
Jó kutya.
Érezted? Ahogy megrúgott?
Édesem, gyere ide!
Semmi baj. Gyere!
Semmi baj.
El se tudtam képzelni, mi zajlik Eve varázspúpjában,
ahol a kölyköt összeszerelik,
csak azt reméltem, hogy rám hasonlít majd.
Enzo, lassabban, nincs másik.
- Jó meleg. - Nagyon szép.
Biztos pont olyan, mint az előző, amit kaptál tőlem, de...
Tetszik?
A Pike Place-en vettem. Eredeti kézimunka.
- Ez... - A kedvenc árnyalatod.
Igen.
Jól vagy?
Ja, persze. Csak megnézem magam a tükörben.
Hé, nem beszélhetnénk újra erről a bábakérdésről?
- Drágám, már megbeszéltük. - Tudom.
Csak tudod, én is kórházban születtem, te is kórházban születtél.
Tudom, de úgy szeretnék itthon szülni!
Tanya is otthon szülte az ikreit.
És azt mondta, profi volt a két nő.
Jól van.
Szia, anya! Boldog kará...
Értem.
Téged keres valamilyen... Penske.
Karácsonykor?
Mi ez a sapka?
Azt mondják, a kutyák nem látnak színeket.
Ezek szerint Denny sem.
Rendben. Akkor várom a jelentkezését.
Visszhall.
- Ki volt az? - Judd Murphy a Penske csapattól.
Kidőlt egy pilótája, és felajánlott egy ülést a 24 órás Daytonára.
Az jó, nem?
Egyszerűen király! Ez Daytona.
Erre a lehetőségre vártam. Ez megváltoztathat mindent.
Istenem, Denny, ez óriási!
Január utolsó hetében lesz.
- És? Február 15-ére írtak ki. - Ez borzasztó közel van.
Mi lenne, ha velem jönnél?
Nem kell repülnünk.
Nem megyek kocsival Floridába.
De neked muszáj menned.
Erről nem nyitok vitát! Ez a nagy lehetőség.
Ha jól teljesítesz, megnyílnak előtted az ajtók.
Az időzítés miatt nem félsz? Kicsit sem?
Úgy ismersz, mint aki bármit is korábban csinál?
Nem tudtam, hogy emberből kijöhet ilyen hang.
Denny mindenről lemaradt, mivel a daytonai éjszakában versenyzett.
Denny Swift a 22-es kocsiban nyújt hihetetlen teljesítményt,
- pedig csapata a 10. helyen állt. - Jól csinálod, Eve!
A maratoni verseny 17. órájához közeledünk, miközben zuhog az eső.
- Beszélnék Dennyvel. Felhívnád? - Te csak nyomj tovább!
A 22-es kocsiban ülő Swift most a 17-es kocsi nyomában van.
Még egy nyomás!
Ez hihetetlen! Swift páratlan manőverrel tört az élre!
Szia, kicsi lány!
Szép és meleg vagy.
Magatokra hagyunk egy kicsit.
- Köszönöm. - Nincs mit.
Hékás, kifelé!
Nem, maradhat.
Enzo!
Ilyen illatot még nem éreztem.
Gyere ide, kishaver! Gyere!
Még nem találkoztam ilyen gyönyörű teremtménnyel.
Zoë...
ő itt Enzo.
Ő is a család tagja.
És mindig megvéd majd téged.
- Mi újság? Minden rendben? - Eve jól van. Persze.
Nagyon várta a papáját.
Itt kellett volna lennem.
- Drágám, alig egy napos. - Tudom, akkor is...
Most már itt vagy.
Ezért találkoztunk.
Hogy összehozzuk ezt a kis tökélyt.
Még mindig nem értem.
Vesztettünk. Nem nagy ügy.
Egy körrel vezettünk az utolsó szakasz előtt, és
mondtam Murphnek, hogy végigcsinálom, de
a szponzorok erőltették, hogy vessen be egy
csodagyereket Kaliforniából, akivel tele volt a sajtó.
A srác tíz perc múlva falnak ment. Szétzúzta a kocsit.
De te jól mentél.
De ez nem sokat jelent, ha a csapatod nem ér célba.
Nem baj.
Tényleg. Lesznek más versenyek.
- Igen. - Igen.
Zoë, idesüss!
Hol van? Túl rég nem láttam!
Az ikrek, akik amúgy ritkán kerültek elő, most gyakran benéztek,
hogy elárasszanak minket ízléstelen ajándékokkal.
Denny úgy tett, mintha nem bánná, de engem valami nagyon zavart a zebrában.
Micsoda szemek! Szia, kisprücsök!
- Át kell pelenkázni. - Majd én!
Igen, a nagyi megoldja.
Denny!
- Tök jól haladsz! - Kösz.
Egy ideig néztem a versenyedet.
Hogy van a srác, aki a falnak ment?
Már kimerítettük a témát.
De már van egy lányod.
Mi van, ha súlyosan megsérülsz,
ne adj' isten meghalsz?
- Nem fogok. - Nem ígérheted meg.
De igen.
Ígérem, hogy mindig gondoskodom majd Eve-ről és Zoëról, bármi legyen.
Továbbá, hogy a biztonságom lesz az első,
még ha ezzel el is veszítek minden versenyt.
Szia, kicsim! Szeretlek.
Lenyűgözött, hogy egy ilyen pöttöm lény, mint Zoë, mekkora hatással volt másokra.
Ugyanilyen hatalommal bírt felettem is,
nem nagyobb erőfeszítéssel, mint amivel a Föld pályán tartja a Holdat.
Központi szerepet játszottam a szórakoztatásában,
felugráltam teniszlabdákért, rohangáltam, hogy elkapjam őket,
aztán szambáztam értük, akár egy négylábú bohóc.
Futás!
Na, szülinapos? Akkor lássuk!
Annyira elmerültem a világában, hogy a hónapok számolatlanul teltek.
Vigyázz, kész...
rajt!
A barátainak azt mondta, hogy én a bátyja vagyok.
Dagadoztam a büszkeségtől.
Vigyázz, megy!
Büdi Bugyi nagyon feljött!
Meg fogja nyerni!
Jó kutya.
Várjatok a sorotokra, mindenkinek jut.
A zebráknak is. Igaz, tanár bácsi?
- Papa! - Szia!
Bocs, hogy lemaradtam a táncbemutatódról. De mami mesélt róla.
Te győztél?
Nem, prücsök, most nem.
Most jobb?
De mennyivel!
Kösz, hogy vigyáztál rájuk, Enz.
Na, mi ez a siserehad?
A másodikosaim.
Mintha folyton a pályán lennék, vagy repülőn ülnék.
Néha nekem is ilyen érzésem van.
Majd könnyebb lesz.
Nem vagy jól?
Csak fáj a fejem. Dolgozatokat javítottam.
Azt hittem, nem tart ilyen soká.
Mindig a Forma-1 volt az álmom, de most
mintha egy helyben topognék.
Hé!
Egy versenyt se nyertek meg az első kanyarban.
Ja.
Még mindig szereted, nem?
De, persze.
De lehet, hogy ez kevés.
Nem tudom.
Az Apex felajánlott egy helyet a Laguna Seca-i versenyben.
Azt feleltem, meggondolom.
Csak fáradt vagy.
Ja.
Egy éjszakán át elmélkedtem azon, amit Denny mondott.
Abbahagyja a versenyzést?
Ő úgy versenyző, mint ahogyan én kutya.
A zsigereiben volt. Ez volt a sorsa.
A mongol néphagyomány szerint a kutyák belelátnak a spirituális világba.
Zoë, kész a vacsora!
- Hadd várjam meg a papát! - Ma este tanít.
Csak még öt perc!
Na jó. Enzo, vacsora!
Ez az!
Majd a Denny miatti félelmeimet felülírta egy szag.
Eve füléből és arcüregéből az elmúlás szaga áradt.
Akár a korhadó fából.
Ha ügyesebb a nyelvem, figyelmeztethettem volna.
Ne nehezítsd te is az életem!
Ehelyett csupán figyelhettem őt, és nagy ürességet éreztem,
amiért képtelen voltam segíteni rajta.
A zebra néma tekintetéből kiolvastam, hogy kigúnyolja kínos helyzetemet.
Eve a gondjaimra bízta Zoët.
De Eve mellé senki nem lett kijelölve.
Hé, hé, felébreszted Zoët.
Gyere!
Mióta nézed a belső videókat?
Hogyhogy ennyivel gyorsabban veszed be a kanyarokat, mint a többiek?
Hát...
a legtöbb pilóta fél az esőtől, mert az kiszámíthatatlan elem,
de kénytelenek reagálni rá.
És ha full sebességnél teszik,
akkor már késő, így aztán joggal félnek.
Engem a puszta látvány is megriaszt.
De ha tudatosan idézed elő a mozdulatot, nincs veszély.
Te uralod a helyzetet.
- Megelőzésből megcsúsztatod a kocsit? - Igen.
Igen.
A versenyautóban én irányítom a saját sorsomat.
"Amit bizonyítasz, az előtted van."
Teremtsd meg a feltételeidet, és az eső csak eső lesz.
Holnap felhívod az Apexet,
és megmondod, hogy találkoztok Laguna Secában.
És nem adhatod fel soha.
Sem értünk, se más kedvéért.
Ígérd meg!
Ígérem.
Ekkor végre megértettem Denny Eve iránti szerelmét,
és azt, hogy én miért féltem ilyen sokáig szeretni őt.
Számomra ő volt a kiszámíthatatlan elem.
Ő volt az én esőm.
Csodaszép napnak ígérkezik a mai itt, Salinasban, a Laguna Seca versenypályán.
Egy egész sereg GT 43-as nevezett be, csupa kiváló pilótával.
Anyuci?
Csomagolj be!
A nagyiékhoz megyünk, amíg apa haza nem ér.
Beteg vagy?
Csak pihennem kell egy kicsit.
Kérlek!
Nyomás!
Olyan gyorsan történt!
Öt perc múlva el is tűntek.
De én nem tűntem el. Itt maradtam.
Denny szerint a pánik a sofőr legnagyobb ellensége.
Így nem pánikoltam. Nem korrigáltam túl, nem fagytam le,
pedig tudtam, hogy Denny még legalább két napig nem jön meg.
De én kutya vagyok.
És bár Isten megtagadta tőlünk a hüvelykujjakat,
megáldott minket azzal, hogy hosszabb ideig is kibírjuk élelem nélkül.
Bár egy hüvelykujj jól jött volna,
hogy el tudjam fordítani az ajtó gombját,
a második legjobb eszközöm az volt, hogy bírtam eledel nélkül.
Minél tovább tartott az elzártságom, annál inkább szorongtam.
És ha Denny nem jön haza?
Korlátozott mennyiségű ivóvizem volt,
és nem tudhattam, meddig kellene kitartania.
A Zoë által elszórt Cheerio darabkákból tartottam fenn magam,
és elszenvedtem a megaláztatást, hogy a lábtörlőre kellett ürítenem,
amíg megpróbáltatásom végét vártam.
Úgy 40 órája lehettem már egyedül, amikor azt hiszem, hallucinálni kezdtem.
Épp felfedeztem némi kilöttyent joghurt maradékát, amikor hangot hallottam.
A zebra volt az.
Csak bámultam ezt a szörnyet, míg előadta brutális burleszkjét,
és nem tudtam, meddig bírom még elviselni.
Kirohantam, remélve, hogy csak képzeltem mindezt,
és e démoni víziót a glükóz hiánya okozta.
Mégis, tudtam, hogy igaz volt, és hogy valami szörnyű dolog történt.
Van itthon valaki?
Enz, hé!
Mit csinálsz? Gyere ide!
Enzo! Gyere!
Gyere ide, haver! Szia.
Mi történt?
Hol vannak a többiek?
Eve?
És Eve meg Zoë még ott van?
Beszélhetnék vele?
A házban vagyok. Enzo is itt van.
Várj, Eve, várj...
Egész idő alatt itt volt?
Azt hittem, magatokkal vittétek!
Nem, le kell tennem. Gondoskodnom kell róla.
Csak a lábtörlőt használtad, mi?
Gyere, haver!
Egyél csak!
- Papa, úgy hiányoztál! - Te is nekem.
- Köszönhetek az állataimnak? - Menj csak fel!
Csak próbálom megérteni.
Rosszul voltam, nem gondolkodtam.
Az orvos szerint vírusfertőzés lehet.
Szia, te szegény!
Enz! Annyira sajnálom!
Zoë?
Valami történt az állataimmal!
Rémes. Nem értem, miért csinálhatta.
Zoë, ne sírj! Megkeresem.
Gyere csak ide!
Gyerünk, befelé! Rossz kutya! Gyere!
Nézd, mit tettél! Nézd, mit tettél!
Látod ezt? Hogy jutott eszedbe?
Rossz kutya!
- Hülye kutya! - Denny, elég!
Mit művelsz?
Csak egyre tudtam gondolni:
a zebra összeszedte magát, és megtámadta a többi állatot, miután eljöttem.
El kellett volna pusztítanom a démont, amikor alkalmam volt rá.
Felfalnom, még ha belehalok is.
Bocsáss meg, Enz!
Ígérem, többé nem teszek ilyet.
Szívós, vén csont.
Gyere!
Egyébként én győztem.
Első lettél a kategóriádban?
Abszolút első.
Állandó helyem lesz a prototípusban.
Istenem, Denny! Szent ég!
Azonnal kezdenem kéne tréningezni a csapattal.
Olyan büszke vagyok rád!
Gondoltam, mehetnénk mind együtt. Legalább a nyárra.
Az összes versenyen ott lennétek.
A versenyzésnél a kocsid arra megy, amerre a szemed néz.
A sofőr, aki nem tudja elvonni a tekintetét a falról, neki fog menni.
De aki előre néz, miközben érzi, hogy a kerekei elszabadulnak,
az sikerrel őrzi meg az irányítást a kocsija és a sorsa felett.
Rájöttem, hogy Denny éppen ezt tette.
Azért győzött, mert szüksége volt rá.
Kulcs.
Kösz. Este hívlak.
Szia, Enz! Kölyök, az kell nekem!
Nézzük!
Köszönöm. Köszönöm.
- Mulass jól! - Sziasztok!
Szia, papa!
- Szia, anya. - Szia. Hogy vagy?
Jobban. Sokkal jobban.
Enzóval sétálok, míg Zoë suliban van.
Formába kell jönnöm. Nyamvadt lettem.
Gyenge vagy, mint az őszi légy.
Denny megint elutazott?
Anya, ne kezdd! Eleget hallom apától.
- Édesem, csak kérdezem. - Tudom.
Le kell tennem. Majd felhívlak. Szeretlek.
- Én is téged. - Szia.
Semmi baj.
Jól vagyok.
Vannak pillanatok, amikor őrjítő a késztetés a beszédre.
Egy telefonszám.
Néha gyűlölöm azt, ami vagyok.
Hé, gyere!
Gyere!
Nyugi, rendbe jön.
- Örök hálám, Mike. - Ugyan már, haver!
Még biopsziát se csinálnak, csak
kiveszik, rosszindulatú vagy sem.
Felhívjam helyetted az Apexet?
Már megtettem.
Mondtam, hogy a szezont kihagyom.
Itt kell lennem.
Oké, Enzo, ma Mike bácsinál csövezel. Mit szólsz hozzá?
Légy jó kutya!
Pár nap, és érted megyek.
Bármit megtettem volna, hogy vele maradhassak.
De miután kutya voltam, nem engedtek be a kórházba,
hogy halljam a diagnózist, vagy a szóba jövő lehetőségeket.
Majdnem tíz éves voltam már,
de senki nem közölt velem semmit,
és nem vártak tőlem mást, mint hogy ne ugassak, és dolgomat kint intézzem el.
A zebra biztos táncolt örömében.
Gondoltam a szökésre is.
Félre akartam lökni mindenkit, hogy visszatérjek az őseimhez
Mongólia magas hegyi pusztáira.
Meg is tettem volna, ha nem hiszem szentül,
hogy Denny képes mindent újra helyrehozni.
Túl van a műtéten.
Most megvárjuk, hogy reagál.
Szia!
A sebességváltó elakad. A kuplung meghibásodik.
Felpuhul a fék a túlmelegedéstől.
Egy béna sofőr falnak megy.
Egy átlagos sofőr feladja.
De egy penge sofőr túllendül a problémán.
Figyelj!
Holnap tanítok.
Szóval suli után menj el Caroline-ékhoz, és hatra megyek érted.
Oké.
Papa?
Igen?
Mikor jön haza végre az anyu?
Nem tudom, prücsök.
Remélem, hamarosan.
Egy penge sofőr megtalálja a módját, hogy tovább menjen.
Jó éjt, papa.
- Szeretlek. - Én is.
Mi a baj? Szereted a melegszendvicset.
Igen, de mire megenném, kihűl.
Légy elnézőbb velem! Még tanulom, hogy kell ezt csinálni.
A te feleséged is dolgozik?
Az én anyukám kórházban van. Beteg lett az agya.
Akkor rögtön suli után érted jövök.
De kedd van. Délután is bent maradok.
Annak hánykor van vége?
Anyut kérdezd! Ő tudja.
- Szia, kicsim! - Szia!
Szia, anyu!
A napokból hetek lettek, és Eve még mindig nem jött haza a kórházból.
Hamar meggyógyulsz.
Minden rendben lesz megint.
Talán jobb, ha most leülsz.
Azok, akik szerették Dennyt, különlegesen sokat törődtek vele.
Mike szerzett neki részmunkaidős állást a műhelyben,
és vigyázott rám, amikor csak Denny kérte.
Denny sok más dolgot is kénytelen volt megtanulni.
- Húzod a hajam! - Bocs.
Ne haragudj!
Zoë a forró nyári napokat egy táborban töltötte a Green Lake-nél.
Szia, kincsem!
És egy-egy éjszakát az ikreknél.
Szia!
Menjünk be!
Ilyenkor Denny sokáig benn maradt Eve-nél a kórházban.
Amikor hazajöttünk, csak ült szótlanul.
Így rám hárult a feladat, hogy kitaláljam, mire is van szüksége.
Őszre kezdtünk olyanok lenni, mint egy összeszokott szerelőcsapat.
Mérlegeltünk, igazítottunk, korrigáltunk.
Várj, prücsök! Itt az uzsonnád.
- Kösz, papa! - Délután várlak.
Szia, Enzo!
Szia!
Mit szólsz, Enz?
Ez ízleni fog. Mehet?
Hé, Zoë!
Vacsora!
Benjamin kívülről próbálkozik, Wilson és Neal halad az élen.
- Nem igazság! A piros kocsi a hibás! - Igen is, meg nem is.
Uralnod kell a pozíciódat a pályán.
A piros autó csak ezt tette.
Minden versenyben van egy pillanat,
amikor kockáztatni kell, ha győzni akarsz.
"Adj gázt, ha előzöl, fékezz, ha mégsem férsz el."
Istenem! Anyád meg fog ölni.
Este befutott a hívás.
Az orvosok végre megengedték, hogy Eve hazajöjjön,
csakhogy nem hozzánk jött haza.
Anyu miért nem maradhat velünk?
Velünk lesz majd,
de mivel a nagyiék mindig otthon vannak,
a legjobb, ha náluk lakik.
Egy ideig.
Megjött a mami!
- Jaj, Zoë... - Hagyd csak, anya!
Kicsikém! Már úgy vártam erre!
Én is.
Ő az, haver.
"És hullott a hó a mókusra, hullott a hó a hódra,
és hullott a hó mindenkire.
Akkor a fiú azt mondta: 'Jé, nézd! Épp ahogy gondoltuk.'
Boggan azt felelte: 'Kívánj!'
Charles pedig felírta a kívánságát egy cédulára."
Nem értem. Mire kértek pontosan?
Úgy gondoljuk, hogy Zoënak velünk kéne maradnia. Legalábbis amíg...
Amíg mi? Most már arra játszunk, hogy Eve nem éli túl?
Imádkozunk érte, de hallottad az orvost.
Talán utoljára lehetnek együtt.
Majd én elhordom kocsival az iskolába. Vagy akár te.
Ahogy akarod.
És téged is szívesen látunk, de nem gondoltuk, hogy...
Döntsd el!
Megbeszélem Eve-vel.
Gyere!
Csak segíteni akarnak.
Tudom.
Az számít, amit te akarsz.
A régi életemet akarom.
Apa rendesen viselkedett veled? Megígérte.
Persze, jó fej. Jól megvagyunk, te csak...
azzal törődj, hogy meggyógyulj. Jó?
Ha minden jól megy, pár héten belül erőre kapok,
és újra hazamehetünk.
Rendben?
Rendben.
Vissza kell menned versenyezni.
Túl régóta nem álltál rajthoz.
Meglátjuk.
Miattam nem adhatod fel.
Megígérted, hogy nem adod fel.
Nem fogom.
Aludj egy kicsit!
Rendben?
Szeretlek.
Nagyon szeretlek.
Nehéz lehet embernek lenni.
Kétlem, hogy képes lennék ilyen kölcsönhatásban lenni bárkivel,
de ez elengedhetetlen, ha olyan ember akarok lenni, amilyen szeretnék.
Vigyázz a lányokra, Enzo!
Egész éjjel virrasztottam, ahogy még sok másikon is ezután.
A démon Eve-et akarta.
De előbb velem kell számolnia.
Csak akkor adtam alább az őrködésből, amikor a többiek felébredtek.
Lusta kutya.
Néha Denny együtt őrködött velem.
De ő nem pihenhetett reggel.
Erősnek kellett maradnia Zoë miatt.
Add ide! Mit szólsz ehhez?
Kapd csak el!
Na, melyikért megy?
Üldöznek! Eldobtam! Ott van!
Enz, gyere!
Jó kutya.
- Emlékszel? - Igen.
A tűrőképessége nem ismert határokat.
- Egy teniszütő! - Igen.
És nagyapa szerdai napokra beíratott egy tanfolyamra a klubunkba. Jó lesz?
A szerda nekem nem jó, egész nap a műhelyben vagyok.
Semmi gond. Mi is elvihetjük, igaz?
- Igen! - Igen.
Amikor Eve szülei Zoën csüngtek, hagyta.
Megértette, hogy ők így űzik ki a fejükből,
ami a lányukkal történik.
Ez persze lehetetlen feladat volt.
Megjöttem! Merre vagytok?
- Szia! - Meglepi!
Mi a meglepi?
- Csak gyere! - Úgy döntöttünk, bulit csapunk.
Bulit csapunk? Nem vagyok alul öltözve hozzá?
Te hihetetlenül jóképű vagy.
Elég jól vagy ehhez?
Haza akarok menni.
Az jó lenne.
Nem tudod, mennyire hiányzol.
Te már tudod.
Ugye?
Már nem félek tőle.
Mert tudom, hogy ezzel nincs vége.
De ezt te tudod, igaz?
Mert mindent tudsz.
Nem mindent, nem.
De azt tudom, hogy...
Eve utolsó lehelete megszabadította a lelkét.
Láttam, amint eltávozott.
Elillant, hogy máshol folytassa útját.
Nagyon szép.
Az egy gyerekjáték. Most felnőttnek kell lennem.
Trish készített ennivalót Zoënak.
Köszönöm.
Az a sok ember.
A régi barátai.
A tanítványai.
Mindenki szerette.
Azt hittem, felkészültem rá. Tudtam, hogy bekövetkezik, de...
nem voltam kész.
Egyáltalán nem.
Hogy őszinte legyek, ez az,
ami kicsit aggaszt minket.
Hogy nem tettél előkészületeket. Úgy tűnik, nincs terved.
Tervem? Nem értem...
Zoë rántottát eszik pirítóssal.
Most kezdtünk bele.
Azt hittem...
Mibe kezdtünk bele?
Egyikőtök elárulná, hogy mi folyik itt?
Maxwell meg én beszélgettünk, és
arra jutottunk, hogy talán minden érintettnek az lenne a legjobb,
ha Zoë a továbbiakban is itt élne velünk.
- Mi? - Stabilitásra van szüksége.
És úgy véljük, hogy te most nem vagy képes azt nyújtani.
- Ha visszatérsz versenyezni. - Vissza akarsz térni?
Hogyne, persze.
Nem azonnal, de...
Ha így lesz, ki fog vigyázni Zoëra?
Hát én.
- Ahogy Eve-re is? - Maxwell!
Mi a fenére célzol?
Egyikünknek sincs ereje most erről vitatkozni.
Talán, ha többet vagy otthon, észreveszed, hogy baj van.
- Elkaphatták volna időben. - Ez nem igaz!
Csak fel van dúlva, Denny.
Azt hiszed, nem tettem fel ezt a kérdést ezerszer az orvosoknak?
Mind tudjuk, hogy senki sem tehetett semmit. Ez nem erről szól.
Zoë hazajön velem. Ez nem vita tárgya.
Csak azt mérlegeltük, mi a legjobb Zoënak!
Az a legjobb neki, ha együtt lehet az apjával.
És ha kapcsolatban akartok maradni vele,
ne erőltessétek tovább a témát!
Én megmondtam.
De továbbra is lehetnél vele, amennyit csak akarsz.
Mi ráérünk, és van pénzünk úgy felnevelni, ahogy Eve tenné.
Te pedig versenyezhetnél főállásban!
Elég! Nem hallgatom ezt tovább!
Nem hagysz más választást.
Maxwell, megígérted, hogy nem teszed meg!
Szórakoztok velem?
Most temettem el Eve-et, és máris elperelnétek tőlem a lányomat?
Denny, sajnálom, egyáltalán nem így gondoltuk...
Megettem a tojást.
Drágám, csomagolj össze! Máris indulunk haza!
Semmi gond, szívem.
Apádnak el kell intéznie pár dolgot, addig nálunk maradsz.
Zoë, hozd a holmidat! Elmegyünk.
Ki a fenének képzeled magad?
Nem fogod bírni egyedül, tudod.
Mi történik, ha megint váratlanul eltűnsz napokra, a versenyeidre?
Repülőn ülsz minden hétvégén.
A születéséről is lemaradtál, az istenit!
Nem viszed el.
Úristen!
- Jól... - Jól vagyok.
Mondom, jól vagyok!
Denny, hadd maradjon!
Csak most! Az ügyvédek kitalálnak egy kompromisszumot!
Zoë!
- A babáidért visszajövünk, rendben? - Rendben.
Szállj be, prücsök!
Nagy hibát követsz el!
Enzo, befelé!
Ne most, Enzo!
Mi? Na jó.
Nem tudtam, mi megy a tévében, csak azt, hogy figyelemelterelés kell.
Eve is ezt csinálta, ha Denny rosszkedvű volt.
Jól van, te bolond kutya!
Kiderült, hogy épp az 1989-es Luxemburgi Nagydíj megy,
ahol az ír Kevin Finnerty York végzett az élen úgy,
hogy az utolsó 20 körben már csak két sebessége volt.
Egy igaz bajnok olyat is véghez tud vinni, amit normális ember lehetetlennek tart.
Dennyt csak emlékeztetni kellett erre.
Kösz, hogy otthon is felvetted, Mark. Nem ismerek más ügyvédet.
Én meg szerelőként csak benned bízom.
Nyugi, Denny.
A telefonban hallottak után sima ügynek tűnik.
Hol van a lányod?
Iskolába akart menni. Otthon kellett volna tartanom?
Nem, jól csináltad. Reagáltál az igényeire.
Arra fognak hivatkozni, hogy alkalmatlan vagy szülőnek,
a hivatásod alapvető veszélyessége miatt.
Teljesen megalapozatlan.
El se tudom képzelni, miért adták be.
Gyorsított eljárást kérvényezek, és annyi.
- Úgy érted, semmi esélyünk sincs? - Ez itt Washington állam.
A gyereket mindig a biológiai apának ítélik.
Ez nem kérdés.
- Jó napot, biztos urak! - Ön Dennis Swift?
Megnézem, hogy itt van-e még.
Én vagyok Denny Swift.
Kijönne a pult mögül, uram?
Persze.
Le kell tartóztatnunk.
Ez valami vicc?
Kezeket a pultra, lábakat szét!
Oké.
Hé, haver, nyugi.
- Megmondaná, meddig tart ez? - Jogában áll hallgatni...
A lányomért kell mennem az iskolába.
- Elmegyek érte helyetted! - Hívd Mark Finnt! Ő képben lesz.
- Megértette a jogait, uraim? - Megértettem.
Hívd Mark Finnt!
- Maradj! - Miért tartóztatják le?
Eddig egyszer éreztem magam ilyen tehetetlennek.
Amikor Eve összeesett az erdőben.
Holnap pontban 8.30-kor kávézunk.
- Mindent megbeszélünk, jó? - Rendben.
- Próbáltuk elhozni Zoët, de... - A nagyszülők értek oda hamarabb.
Szándékos volt az időzítés, haver. Gyere!
Kösz, Mike.
A szándékos testi sértés közepes súlyosságú vétség,
nem valószínű, hogy ténylegesen leültetnek érte.
De tudjuk, hogy ez úgysem erről szól.
Szinte kizárt, hogy megkapd a felügyeleti jogot, ha elítélnek.
A büntetőjogi vádak miatt
a bíró átmeneti távoltartási végzést állított ki.
Ez annyit jelent, hogy 90 napig nem láthatod Zoët.
Nem.
- Az nem lehet... - Be kell tartanod.
Eve szülei kérvényezték, hogy fosszanak meg apai jogaidtól!
Mark, ez őrület. Ő ragadott meg.
Volt szemtanú?
Trish, azt hiszem, de háttal állt nekünk.
Beszélhetek vele.
Egyiküket se keresd, komolyan mondom.
Kockáztatod az egész ügyet.
Hogy megmagyarázzuk a távollétedet Zoënak,
kitaláltunk egy történetet, hogy Európában versenyzel egy csapatnak.
Elértem, hogy levelezhess vele.
Kilencven nap!
Elviselhetetlen volt az igazságtalanság.
Denny először elvesztette Eve-et, majd Zoëtól is megfosztják.
Denny átküzdötte magát a múló heteken.
Miközben szeretnék ember lenni,
a kutyalétnek van egy előnye, ami hiányozni fog.
Szeretlek, apa Győzz nekem!
Mit szólsz, Enzo?
Az a következő:
Egy kutya lejjebb csavarhatja a lelkét, és lassíthat az anyagcseréjén.
Órákig képes ülni, megerőltetés nélkül.
Egy kutya alakíthat a világ tempóján, de az ember a kiszolgáltatottja.
Mi a helyzet a kutyával?
A kutya. Zoë kérleli a nagyszüleit, hogy láthassa a kutyát.
Persze, hogy láthatja Enzót.
Mondd, hogy Mike-nál lakik,
és megkérem, hogy hétvégén vigye el neki.
Oké. Felvetem.
Kösz, Mark.
A titkárnőm szólt, hogy küldtünk neked egy számlát.
- Igen, kifizettem. - Az az előző volt.
Tudom, hogy most a verseny kizárva, de többen dolgozunk
az ügyeden. Ügyvédjelöltek, írnokok...
Tudom, Mark. Majd kifizetem valahogy.
Nehéz volt feldolgozni, hogy milyen fordulatot vett az életünk.
Gyere, Enz!
Ne felejtsd el letörölni a mancsait, mielőtt behozod!
- A nagyi most tisztíttatta a szőnyegeket. - Rendben!
Kicsi Enzo, szia, jó, hogy itt vagy ma...
Hiányzik papa. Neked nem?
Életemben először örültem, hogy nem tudok beszélni.
Nem tudtam volna mit mondani neki.
Kihasználtam, amikor Zoë elaludt, hogy kémkedhessek az ikrek után.
Az az alak a földre lökött.
Még a bordám is megrepedt.
Láttad, mi történt!
Az ügyvéd szerint minden attól függ,
alátámasztod-e az állításomat.
Tanúskodnod kell.
Sötét gondolatok fortyogtak bennem.
Ne feledd, hogy érte csináljuk. Az unokánkért.
Csak ez számít.
És kész voltam kutya mivoltom eszközeivel igazságot szolgáltatni.
Mi az?
- Paprikát kérsz? - Maxwell!
Tudtam, hogy a paprika árt nekem, de azért is megettem.
Jó, mi?
Elvégre csak egy ostoba kutya vagyok.
Ez a második növekvő trend, amit láttunk.
A részvények ára emelkedik.
Csak figyeltem és vártam,
miközben a gyomromban valami rémes kotyvalék erjedt.
Gyere!
Gyorsan kimegyünk, mozgás!
Odakint intézd el a dolgod!
Gyerünk, mozgás, dologidő!
Jaj, ne, ne. Ne!
Ne, ne, ne, ne!
Trish! Azonnal gyere!
A kutya most fosta össze a szőnyeget!
Hol a vödör?
Istenem!
Trish! Nem jönnél már le?
Neked van dologidő, haver.
A szemeddel már a következő kanyart figyeld!
Egy perc, és folytatjuk.
Mi történt? Azt hittem, ma estig ott marad.
Abból, amit hallottam, Enzo nem volt ideális vendég.
Oké. Itt már majdnem végeztünk.
Ezek az öreg szemek évek óta nem láttak pályát élőben.
Most ébredtem csak rá, mennyire hiányzott.
A régi álmom feszítését is éreztem, hogy egyszer versenyautót vezethessek vele.
Na jó, a mai órát leintem, le a pályáról!
Minden diák menjen a lelátóra! Senki se lógjon haza!
Hé, Denny! Van egy perced?
Egy pillanat.
Luca!
- Don, hogy vagy? Jó látni. - Téged is.
Az úr Luca Pantoni a Ferraritól, Olaszországból.
- Denny Swift. - Örvendek.
Ez itt az új modell?
- Egyenesen a gyárból. - Élőben még jobban fest.
Egyszer láttam önt versenyezni Daytonában.
Igen. Durva menet volt.
Szeretné, ha bemutatnád neki a pályát.
Szívesen.
Ez meg ki?
A Ferrari fejlesztési részlegének vezetője Olaszországban.
Szerintem egy kör alatt kiismeri a verdát,
a másodikban pedig repülni fog.
Gyertek utánam!
- Gyere, Enz! - Ide, fiúk! Mindenki!
Ilyen, amikor a mester vezet.
Ha bárki más megpróbál így vezetni,
úgy leintem a fekete zászlóval, hogy lerepül a feje.
Denny vérprofi.
Milyen volt?
Hihetetlen.
Megérdemled.
- Vége a műsornak! - Mit szólsz hozzá, haver?
- Holnap találkozunk! - Ferrari-rajongó vagy. Nem szép?
Felkínálok magának egy állást.
Maranellóban dolgozom, a gyár központjában,
és van egy csodálatos pályánk.
Tesztelhetné a kocsikat.
Köszönöm, Mr. Pantoni,
de vannak dolgok, amik miatt nem hagyhatom el az országot.
Don elmondta, milyen helyzetben van.
De ha megváltozna ez a helyzet,
itt a telefonszámom.
Nagyon örültem.
Köszönöm, uram.
Gyere!
Már többször érdeklődött utánad.
Mikor elmondtam neki, min mentél keresztül Eve-vel, azt mondta, fel akar venni.
És tisztel, amiért így küzdesz a lányodért.
Mi van, ha nem én nyerek?
Veszíteni nem szégyen.
Az a szégyen, ha nem versenyzel, mert félsz, hogy vesztesz.
Vissza a tanítványokkal a pályára!
Ott a helyed.
Gyere!
A 90 nap még nekem is örökkévalóságnak tűnt.
De végre elérkezett a 90. nap.
- Hé! - Papa!
Szia!
Enzo!
- Hatra érte jövök. - Rendben.
- Élvezd ki! - Kösz.
- Hiányoztál. - Hiányoztál.
Gyere! Különleges vacsorát főztem.
Papa!
Újra visszamész Európába?
- Még nem, kicsim. - Juhéj!
De Zo, még a nagyiéknál kell maradnod
egy rövid ideig, rendben?
Nem, haza akarok jönni.
Én is mindennél jobban szeretném, de az ügyvédek
még nem döntötték el, hogy hol lenne a legjobb élned.
Tudod, ez van, ha valakinek meghal a mamája.
Mondd meg, hogy én itt akarok élni veled és Enzóval!
Rendben.
Megmondom.
- Szia, papa! - Szia, prücsök!
A tárgyalásig minden második hétvégén nálad lesz.
- Utána... - Minden vagy semmi.
Nézd, Denny...
tudom, hogy ez most nem az, amit hallani akarsz,
de az ügyvédjük közölte:
ejtik a pert és a testi sértés vádját,
ha lemondasz Zoë felügyeletéről.
Kötelességem megértetni veled, hogy nyeregben vagy.
Láthatási jog, előjogok.
Amiket nehezebb lesz biztosítani,
ha bűnösnek találnak, és a nagyszülőknek ítélik meg a gyereket.
Nyeregben.
Nem mondom, hogy nem nyerhetünk.
Nyerhetünk.
De veszíthetünk is. Sokat.
Nem veszíthetünk.
Bárki könnyen veszíthet. Ezt te tudod a legjobban.
Kérlek,
gondold végig!
Tudtam, mire gondol Denny.
Ha csak egy kormánykerékbe kellene kapaszkodnia, nem remegne a keze.
"Csak te meg én, Enzo!"
Ezt mondta, amikor esténként elmentünk futni.
Gyere, Enz! Siess!
Kivéve aznap este.
Mert együtt voltunk, mégis egyedül.
Elkezdtem kidolgozni egy tervet.
Elmegyünk Zoëért a suliba, csak úgy elhozzuk,
és elhúzunk Montrealba, ahol minden nyáron rendeznek egy Nagydíjat.
Enz?
Enzo, maradj ott!
Enzo, ne!
Istenem!
- Nem láttam! - Nem a te hibád.
Az enyém. Ostoba.
- Nincs nagy baja? - Még lélegzik.
- Olyan ostoba vagyok. - Tegyük be a kocsidba!
"A kocsi arra megy, amerre a szemed néz." Hogy felejthettem el?
Sennának nem kellett volna meghalnia Imolában.
Ez jutott eszembe a kórház felé menet.
310-zel a betonfalnak csapódott a Tamburello kanyarban.
De állítólag túlélte volna, ha nincs az a kerékfelfüggesztés-darab,
aminek sikerült áthatolni a sisakján.
SEAVIEW Állatkórház
Egyenesen hátra!
De én tudom, mi az igazság.
Senna azért halt meg aznap, mert a teste beteljesítette a sorsát.
A lelke megtanulta azt, amiért idejött.
Ha már én is megtanultam volna, amit kellett,
akkor én is halott volnék.
De úgy tűnik, még akadt elintéznivalóm.
Jelentős belső vérzés.
A veséje is sérült.
Szerencséje volt. Rosszabbul is járhatott volna.
Őszinte leszek, Mr. Swift. Egy ilyen idős kutyánál
egy efféle sérülés gyakran a vég kezdete.
Röntgenek, nyugtatók, fájdalomcsillapítás és éjszakai felár, összesen 812 dollár.
Köszönöm.
Sajnálom, de elutasította a kártyát.
Jó, akkor itt a másik.
Ezen meg nincs elég fedezet.
- Gond van? - Ma bevittem a fizetési csekkem, úgyhogy
biztos csak jóvá kell hagyniuk.
de van nálam készpénz, van itt
300 dollár.
Reggel a bankból elhozom a maradékot.
Rendben. Megesik az ilyesmi.
Írj nyugtát a 300-ról,
és üzenj Susannek, hogy a többit számlázza reggel.
Elnézést,
ezt a húszast megtarthatnám belőle?
Köszönöm.
Mehetünk haza? Haver?
A gyógyszerek hetekig álomszerű állapotban tartottak,
ami, bevallom, megkönnyebbülés volt.
Bármi, csak ne lássam Denny tekintetét.
Nem az én dolgom eldönteni, hogy ez a helyes vagy sem.
De a döntésedet 100%-ban támogatom.
Én is.
Azt teszed, amit tenned kell. Zoë megérti ha nagyobb lesz.
A látogatási rend úgy lesz, ahogy megbeszéltük.
Plusz három hét nyáron, egy hét karácsonykor és az áprilisi szünet.
- De mi van a váddal? - Azt azonnal ejtik.
Mondtam, hogy nyeregben vagy.
Hirtelen pánik tört rám.
- Kérek egy tollat. - Még mindig álmodtam?
Ki ez az alak? Ez az imposztor? És mit művelt Dennyvel?
Bocs, csak ezt találtam.
Aztán mindenre fény derült.
Ez nem Denny volt.
Hanem a zebra.
Megakadályozhattam volna, hogy a démon elpusztítsa Zoë játékait,
de elmulasztottam.
Meg kellett állítanom, de hogyan?
Enzo! Add ide a papírt!
Gyere ide!
- Hová megy? - Kiugrott az ablakon.
Enzo! Azonnal add vissza!
Ez nem vicces, Tony! Enzo! Köpd ki! Ne!
Egy kicsit azért vicces.
Jó, világos az üzenet.
Hívd az ügyvédjüket!
Találkozunk a bíróságon.
Enzónak igaza van.
- Ez biztos? - Megígértem Eve-nek.
Nem adom fel.
Haver, szereznem kell egy kutyát.
Denny kész volt mindent kockára tenni. Ha elveszti a pert, elveszti Zoët is.
Feltűnt, hogy aznap reggel szokatlanul lélegzik.
Mély belégzés, gyors kilégzés.
Felismertem ezt a hangot.
Denny így lélegzett a versenyek előtt.
Eljött a nap, Enz.
Ez Tony.
Haver, kösz, hogy átjöttél.
Bevittem volna a műhelybe, de mostanság nincs túl jó bőrben.
- Ja, szegény kisöreg! - Nézd, ki van itt! Tony!
Hali, cimbora! Hogy vagy?
- Sok szerencsét! - Kösz, haver.
Nézzünk tévét?
Kutyáknak tilos a bíróság,
így kénytelen voltam elképzelni, mi zajlik a város túlsó felén.
Egész jeleneteket találtam ki,
az alapján, amiket Denny esténként a napjáról mesélt,
megfejelve a saját, elismerten melodramatikus érzékenységemmel.
- Tiltakozom, bírónő! - Talán az előrehaladott korom miatt,
de feltűnt, hogy a fantáziám hajlamos volt elkalandozni.
Nem, uram, kijelenthetem, hogy nem.
Mígnem...
Lehetséges, hogy egy adott pillanatban
úgy döntött, rálép a gázra?
Tiltakozom! Már válaszolt.
Hogyan?
- Ja. - Arra sem emlékszik, hogy megölte...
Máris indulok.
Valami történt. Velem jössz?
Mi van, Den?
Némi erőfeszítéssel sikerült megfejtenem, mi történt.
Isten engem úgy segéljen!
Trish ezen a napon tanúskodott.
Elmondaná a bíróságnak, hogy történt az eset?
Úgy történt, ahogy a férjem elmondta.
A saját szemével látta, hogy Dennis Swift
ellöki az ön férjét, aki húsz évvel idősebb nála,
eltörve egy bordáját, és majdnem a csuklóját is?
Igen.
Köszönöm. Nincs több kérdésem.
Távozhat, asszonyom.
Javaslom, tartsunk egy rövid szünetet,
amíg átnézem az összes vallomást és periratot.
Nem megy.
Tessék?
Nem megy!
Képtelen vagyok rá. Azt hittem, menni fog, de...
Nem láttam semmit, csak azt mondtam el, amit ő a számba rágott.
Sajnálom, képtelen vagyok tovább csinálni.
Denny túlságosan szerette Eve-et ahhoz, hogy bántsa az apját.
Tiltakozom. Ez egyértelmű spekuláció.
Ő az ön tanúja, ügyvéd úr.
Ejtették a vádat.
Ejtették az egész pert.
Sikerült, Denny! Már vége van.
Megcsinálta.
Bevált, hogy Denny kockáztatott.
Ha egy pilótának van mersze megteremteni a saját feltételeit,
az eső csak eső lesz.
Papa!
Hiányoztál.
Zoë újra a miénk lett.
Denny visszanyerte őt, és ezzel történelmi diadalt aratott.
Denny! Itt Luca Pantoni. Hallom, hogy keresett.
Luca, igen, helló!
Kösz, hogy visszahívott.
Csak tudatni akartam önnel, hogy
a dolgok, amik itt tartottak, megoldódtak.
Simán el tudtam képzelni őt egy észbontó villa teraszán.
A hangjából gondolom, önnek kedvezően.
Igen, uram.
Azt akartam kérdezni, hogy az állás, amit korábban felkínált,
- még mindig aktuális-e. - Igen.
Akkor a lányom, én és a kutyánk, Enzo
örömmel csatlakoznánk önhöz Maranellóban.
Enzónak hívják a kutyáját?
Lélekben ő is autóversenyző.
Az asszisztensem elintézi a dolgokat.
Isten hozta a Ferrarinál!
Hamarosan újra beszélünk, Denny.
Ciao.
- Mi az, Zoë? - Hű!
Csodás ez a zsúr, mennyi ajándék, remek! Szép a torta, Denny.
"Szeretettel kívánok mesés szülinapot!"
Mit kaptál?
- Papa, nézd! - Király!
Én nem...
Ha nem akarod, hogy bemenjek, én...
- Nagyi! - Szia, angyalom!
Én nem lettem volna ennyire megbocsátó.
De Dennynek Zoëra is kellett gondolnia.
Ismerem a mondást: "okos enged, szamár szenved".
Nagyapa!
Dennynél okosabb embert nem ismertem.
Kilenc éves nagylány.
Na jó.
- Mehet? - Vigyázz,
kész, rajt!
- Boldog szülinapot! - Kösz, papa!
- Ki kér tortát? - Én!
Igen? Oké. Nagyi, segítenél felvágni? Hozni kéne egy nagy kést.
Néha úgy tűnik, az életem egyszerre volt olyan hosszú és olyan rövid!
Mintha egy örökkévalóságig éltem volna.
Hahó, Enz!
Mégis mintha semennyi idő se telt volna el.
Enzo?
Hallom az aggodalmat a hangjában.
Mi történt, szőrmók?
Jaj, Enz!
Érzem rajta az egész napját.
Motorolaj, benzin és sült csirke.
Fel tudsz állni?
Egyszer láttam egy dokumentumfilmet Mongóliáról a tévében.
Jól van.
Ott úgy tartják, ha egy kutya elpusztul,
egy magas fennsíkon temetik el, hogy az emberek ne taposhassanak a sírján.
Itt vagyok, haver. Már itt vagyok.
A gazdája a kutya fülébe súgja a kívánságát, hogy legközelebb
a kutya emberként térjen vissza.
Nem minden kutya tér vissza emberként. Csak akik készen állnak.
Felemellek.
Én készen állok.
Tudom, hogy a halállal nincs vége.
Eve mondta nekem. És én hiszek neki.
Amikor visszatérek erre a világra,
gyakorlatilag felnőtt leszek, amint kiszednek a méhből,
amennyi előkészületet tettem.
Feküdj csak!
Sétálgatni fogok a társaim közt, megnyalom a szám szélét az ügyes kis nyelvemmel,
és erőteljesen rázok majd kezet.
Feküdj csak, Enzo!
Megtanítom az embereket mindenre, amit tudok. Amit tanultam.
- Jobb így? - Jól vagyok, Denny.
Tényleg.
Mindig velem voltál.
Mindig az én Enzóm voltál.
Mikor először megláttalak, tudtam, hogy minket egymásnak teremtettek.
Szeretlek, haver.
Mit keresel itt?
Kimegyünk a pályára, van egy meglepetésem Enzónak.
Kösz, Don, hogy elrendezted! Nem leszünk kint sokáig.
Csak nyugodtan. Tied a pálya.
- Élvezd ki! - Úgy lesz, szívem.
Nem túl szoros? Oké.
Mehetünk?
Jól van.
Pilóták! Motort beindítani!
Sosem éreztem magam ilyen különlegesnek!
Sikerült, tesó!
Bemelegedett a fék, és az abroncsok is. Mit szólnál, ha lezúznánk egy kört?
Szívem szerint örökre itt maradnék.
Örökre velük maradnék.
Most rálépek egy kicsit a gázra. Jól vagy?
Bárcsak láthatnám, ami vár rájuk Maranellóban!
Denny rendkívüli pilóta lesz a Ferrarinál.
Olyan rendkívüli, hogy egy nap a tesztpályáról kilépve
kap egy esélyt a Forma-1-es csapatukban.
"Tegyetek próbára!" Ezt fogja mondani. Szívesen megnézném!
Enzo!
De nem kaphatunk meg mindent.
A legjobb pilóták amúgy sem rágódnak múlton vagy jövőn.
A legjobb pilóták a jelenre koncentrálnak.
Remek barát voltál.
Nagyszerű barát.
Örök barátok.
Gyere ide!
Hamarosan hazaindulunk.
De egyelőre nem akarok mást, csak még egy kört.
Egyetlen egyet.
Megint ugatok, hogy Denny is értse.
Gyorsabban, Denny, gyorsabban!
MUGELLO, OLASZORSZÁG NYOLC ÉVVEL KÉSŐBB
Papa!
Ők szeretnének megismerni.
Ne már! Nagy rajongóid. Tetszeni fognak neked.
Te vagy a főnök.
A legnagyobb rajongói vagyunk. A lánya azt mondta, nem veszi zokon.
Nem, dehogyis.
A fiam mindig csak magáról beszél.
Go-kartozik. Nagyon ügyes.
Megtenné, hogy aláírja a programot?
Holnap a pálya belsejéről nézzük végig a versenyt.
Enzo?
Enzo a nevem.
Bajnok akar lenni. Mint maga.
A fia egy régi jó barátomra emlékeztet.
A maranellói telefonszámom.
Ha a fia készen áll rá, hívjanak fel!
Megfelelő kiképzést fog kapni.
Mindig csak magáról beszél.
Szerinte maga minden idők legnagyobb pilótája.
Még Sennánál is jobb.
Lélekben ő is autóversenyző.
Gyere!
Magyar szöveg: Pataricza Eszter és Zalatnay Márta